Uznesenie Všeobecného súdu z 19. augusta 2025 – Menacho/Komisia
(vec T-679/24)1
„Verejná služba – Zmluvní zamestnanci – Starobný dôchodok – Práva na dôchodok nadobudnuté pred nástupom do služieb Únie – Prevod do systému Únie – Započítanie odpracovaných rokov – Žiadosť o vrátenie časti prevedeného kapitálu – Rozhodnutie o stanovení práv na dôchodok – Rovnosť zaobchádzania – Žaloba zjavne bez právneho základu – Bezdôvodné obohatenie – Neprípustnosť“
Jazyk konania: francúzština
Účastníci konania
Žalobkyňa: Manuela Menacho (Alicante, Španielsko) (v zastúpení: D. Grisay, avocat)
Žalovaná: Európska komisia (v zastúpení: J.-F. Brakeland a A. Baeckelmans, splnomocnení zástupcovia)
Predmet veci
Svojou žalobou podanou na základe článku 270 ZFEÚ sa žalobkyňa v podstate domáha v prvom rade zrušenia implicitného rozhodnutia Európskej komisie z 30. septembra 2024, ktorým sa zamieta jej sťažnosť podaná proti oznámeniu z 18. marca 2024 o stanovení jej práv na starobný dôchodok, a v dôsledku toho vrátenia jej spisu orgánu oprávnenému uzatvárať pracovné zmluvy s cieľom určiť sumu, ktorá sa jej má vrátiť, a subsidiárne uloženia povinnosti Komisii zaplatiť sumu 3 265,94 eura z dôvodu bezdôvodného obohatenia.
Výrok
Žaloba sa zamieta ako čiastočne zjavne bez právneho základu a čiastočne neprípustná.
Konanie o návrhoch Európskeho parlamentu a Rady Európskej únie na vstup vedľajšieho účastníka do konania sa zastavuje.
Manuela Menacho znáša svoje vlastné trovy konania a je povinná nahradiť trovy konania, ktoré vznikli Európskej komisii.
Parlament a Rada znášajú svoje vlastné trovy konania súvisiace s ich návrhmi na vstup vedľajšieho účastníka do konania.
____________
1 Ú. v. EÚ C, C/2025/928, 17.2.2025.